text: Magn hevði aftur metúrslit í 2022
text: #000001
text: 127,2 milliónir vórðu rindaðar í serligum vinningsbýti
text: #000002
text: Ársúrslitið fyri 2022 var 48,2 mió.kr, sum var 4 mió.kr. betur enn árið fyri.
text: #000003
text: Men leggjast skal til merkis, at sølan í 2022 vaks heilar 600 mió.kr., har bert 4 mió.kr. meira enn undanfarna ár komu niður á botnlinjuna. Tí eru ”úrslit eftir skatt marginan” í prosentum minkaða úr 5 prosentum í 2022 til 3,2 prosent í 2021.
text: #000004
text: Magn hevur í 2022 rindað serligt vinningsbýti á 127,2 mió.kr. umframt at uppskot um vinningsbýti fyri árið var 45 mió.kr.
text: #000005
text: RakstrarroknskapurinSølan hjá Magn øktist úr 893,5 mió.kr. í 2021 til 1.493 mió.kr. í 2022. Talan er um ein vøkstur í søluni á heili 600 mió.kr. ella 67,1 prosent. Í leiðslufrágreiðiningi í roknskapinum verður ikki beinleiðis sagt hvør orsøkin er til nógv øktu søluna, men at leiðslan er nøgd við úrslitið sum serliga stavar frá sølu til olju til útlendsk skip umframt sølu av fastari ogn.
text: #000006
text: Úrslitið áðrenn avskrivingar og rentur, eisini nevnt ebitda, øktist úr 60 mió.kr. í 2021 til 91,3 mió.kr. í 2022. Ein vøkstur á 11,9 mió.kr. ella 15 prosent.
text: #000007
text: Fìggjarligar útreiðslur eru nógv vaksnar hjá Magn í 2022. Rentuútreiðslurnar øktust úr 5,7 mió.kr. til 14,1 mió.kr. í 2022. Hetta kemst av nógv øktu skuldini eftir eigaraskifti.
text: #000008
text: Ársúrslitið hjá Magn fyri 2022 var eitt avlop á 48,2 mió.kr., sammett við 44,3 mió.kr. í 2021. Vøksturin í ársúrslitinum í 2022 var 3,9 mió.kr. ella 8,8 prosent.
text: #000009
text: Aðalfundurin hevur samtykt at útluta 45 mió.kr. fyri roknskaparárið 2022, umframt at serligt vinningsbýti á 127,2 mió.kr. eisini er goldið út í 2022.
text: #000010
text: FíggjarjavninFíggjarjavnin hjá Magn var í 2022 íalt 412,6 mió.kr. samanbotið við 339,9 mió.kr. í 2021.
text: #000011
text: Samlaða skuldin hjá Magn í 2022 var 395,8 mió.kr., í mun til 231,2 mió.kr. í 2021. Skuldin er tískil økt 164,6 mió.kr. ella 71 prosent.
text: #000012
text: Eginpeningurin hjá Magn við árslok 2022 var 7,6 mió.kr. sammett við 101,5 mió.kr. í 2021. At eginpeningurin er minkaður so mikið nógv í 2022 skal síggjast í samanhanginum av at nýggir eigarar tóku yvir felagið í 2022 og partur av fíggingini er framd inni í Magn P/F við at útluta vinningsbýti til at fíggja keypið.
text: #000013
text: LyklatølRakstraravkastið (EBIT-margin) hjá Magn minkaði úr 6,7 prosent í 2021 til 5,0 prosent í 2022.
text: #000014
text: Trygdarevnið hjá Magn, sum er eginpeningur í mun til samlaðu skyldur, er minkaður munandi í 2022, har trygdarevnið bert var 2,2 prosent sammett við 29,9 prosent í 2021.
text: #000015
text: Gjaldførislutfallið hjá Magn er minkað úr 115 í 2021 til 108 í 2022.
text: #000016
text: Samanumtikið má staðfestast at ársúrslitið hjá Magn í 2022 var sera gott, sum eisini er tað besta nakrantíð hjá felagnum. Hinvegin er rakstrarlønsemið minkað rímuliga nógv í 2022, orsakað av at nógv økta sølan ikki í eins stóran mun sum í 2021 í sama prosentstigi sást aftur á botnlinjuni. Men úrslitið er framvegis sera gott.
text: #000017
text: Magn er ikki líkað væl fyri fíggjarliga, sum undanfarna árið og kemst hetta av at eginognin er minkað munandi í sambandi við eigaraskiftið og serligt útlutað vinningsbýti. Hetta nýtist kortini ikki verða nakar trupuleiki um Magn framyvir hevur eins góð rakstrarúrslit, sum væntandi koma at styrkja aftur um eginognina.
text: #000018
text: Magn upplýsir í roknskapinum, at 87 starvsfólk vóru í starvi í 2022.
text: #000019
text: Skrásettur høvuðspartaeigari er Sp/f Orkufelagið.
text: #000021
text: Fólkatingið vitjar SEV í Húsahaga
text: #000025
text: Regin Mittún nýggjur fíggjarstjóri hjá Magn
text: #000028
text: Oljuprísur uppá 100 dollarar í eygsjón
text: #000029
text: Russland sendir oljutangaskip norður um Sibiria
text: #000030
text: Byggja heimsins størstu vindmylnuhøll í Esbjerg
text: #000031